Hy het glo onmiddellik gevra “vir 'n konsep met die minimum norme en staandaarde vir skuilings op te stel.” Dit is gedoen en op versoek van die MRK na die nasionale departement vir Maatskaplike ontwikkeling deurgestuur. Vyf jaar later het daar nog niks van die riglyne om arm Afrikanergesinne te help, gekom nie.
Die geriewe by die skuiling reg oorkant die Zandfontein begraafplaas is min maar netjies. Sandra Nel (48), self haweloos, is die bestuurder. Sy het geen inkomste nie. Sy verdra geen twak nie en doen gereeld inspeksie om te sien of die huisies netjies is. Die vroue daar moet in die kombuis werk, terwyl die werklose mans groente soos spinasie en aartappels vir eie gebruik plant. Altesame 24 huisgesinne en 29 eenlopendes woon hier."Ons is van die publiek se hulp afhanklik maar my mense gaan nie met blikkies uitnie", se sy ferm. Drank word verbied.Ons besoek die dowe Issie Rademeyer (28). Sy het nog nooit gewerk nie en haar man verdien maar R300 per week. Hulle betaal R50 huur per maand."Haar eerste kind is deur die welsyn weggevat, maar daar is nie 'n manier hoe hulle hierdie een gaan vat nie", se Sandra beskermend. Issie het darem 'n warm sinkdak oor haar kop en sy is nie ledig nie. Sy skil groente in die kombuis.Oral was vroue hulle wasgoed in plastiekbaddens voor hulle huisies. Daar is 'n dringende tekort aan wasmasjiene, gas om mee te kook en hangkaste.Corrie Bendell (68) is daar omdat haar pensioen nie eers die huur van 'n kamer in Pretoria te betaal nie."Hoe moet ek leef?" vra sy. Maar sy kla nie " Ek is gelukkig hier. Hierdie is 'n lig projek, nie 'n breekprojek nie", vertel Sandra trots. Sy het meer as net 'n heenkome hier. Sy het haar menswaardigheid en is 'n matriarg vir die ander.
Ons ry na 'n ander binnelandse vlugtelingkamp naby die Warmbadpad wat eers 'n vakansieoord was. Dit is werelde van Sandra se plek verwyder. Die bestuurder dreig dat geen fotos sonder haar toestemming geneem mag word nie.
Die geboue is slordig, die leë swembad is vol rommel, maar met die hulp van borge wil hulle dit in 'n grasdakkerk omskep. Die ablusieblokke is ver en daar is net koue water. Daar is nie veel bedrywighede nie.